Държавен вестник, бр. 38, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  38
Чл. 33. (1) Ако след приключване на раз­
следването се установят съществени, неизвест­
ни и неанализирани факти, отнасящи се до 
произшествието, разследването се възобновява 
по решение на министъра на отбраната.
(2) Когато е проведено разследване на 
произшествие с въвлечена чужда държава, за 
възобновяването му се иска нейното съгласие.
Раздел IІІ 
Разследване на инциденти
Чл. 34. (1) Авиационните произшествия 
се квалифицират като сериозен инцидент 
или инцидент от командира на военното 
формирование. 
(2) Командирът на военното формирование 
взема решение по ал. 1, като се съобразява 
със Списъка на сериозните инциденти с во­
енни ВС по приложение № 6 и Списъка на 
инцидентите с военни ВС по приложение № 7. 
(3) Контролът по разкриване на инциден­
тите и правилната им класификация се осъ­
ществява от старшия началник, от органите 
по безопасност на полетите и от звеното по 
чл. 3, ал. 1.
(4) Ръководителят на звеното по чл. 3, ал. 1 
има право да преквалифицира дадено произ­
шествие в зависимост от тежестта на случая.
Чл. 35. (1) Разследването на инциденти с 
военни ВС се извършва от комисия във во­
енните формирования. 
(2) При инцидент с българско военно ВС, 
когато е участвало лице от командния състав 
на военното формирование или старшите ин­
станции, по предложение на специалистите 
по безопасност на полетите по чл. 3, ал. 2 
комисията се назначава от командира на вида 
въоръжени сили.
(3) При инцидент с чуждестранно военно 
ВС на територията на страната разследване­
то се извършва по реда на STANAG 3531 и 
AFSP-1 (приета със STANAG 7160), доколкото 
са приложими от всички въвлечени страни.
(4) За всички останали случаи при инци­
дент с българско военно ВС комисията се 
назначава от командира или началника на 
военното формирование, където се числи 
военното ВС.
Чл. 36. (1) Срокът за разследване на ин­
цидент е 3 работни дни.
(2) По предложение на разследващия или 
на командира на военното формирование 
разрешение за удължаване на срока за разслед­
ване на инцидент може да даде назначилият 
комисията за разследване, но с не повече от 
2 работни дни.
(3) В случаите, изискващи провеждането на 
специални изследвания, окончателните изводи 
за причините за инцидента се правят след 
получаване на резултатите от изследванията.
Чл. 37. (1) След приключване на разслед­
ването на инцидент се изготвя протокол за 
разследване на инцидент по чл. 13, ал. 5. 
(2) Протоколът за разследване на инцидент 
се изготвя в три екземпляра и се изпраща:
1. в архива на военното формирование – ек­
земпляр № 1;
2. в старшата инстанция – екземпляр № 2;
3. в служба „Военна полиция“ – екземпляр 
№ 3. 
Г л а в а  п е т а
ДОКЛАДИ
Чл. 38. За всяко авиационно произшествие 
с българско или чуждестранно военно ВС на 
територията на страната се изготвя предва­
рителен доклад по реда на чл. 13.
Чл. 39. (1) След приключване на разслед­
ването на авария, катастрофа или сериозен 
инцидент с военно ВС и утвърждаване от 
министъра на отбраната на протокола за раз­
следване, звеното по чл. 3, ал. 1 въз основа 
на протокола изготвя информационен доклад. 
Информационният доклад се изпраща във 
военните формирования, осъществяващи ави­
ационна дейност, не по-късно от 10 дни след 
утвърждаване на протокола за разследването.
(2) При разследване на авария, катастрофа 
или сериозен инцидент с чуждестранно воен­
но ВС информационният доклад по ал. 1 при 
поискване се предоставя и на въвлечените 
страни. При забележки от тяхна страна те 
или се вземат предвид и се извършва до­
пълнително разследване по реда на чл. 33, 
ал. 1, или се прилагат към доклада, без да 
се извършва допълнително разследване. След 
прилагането им информационният доклад 
става окончателен.
(3) В докладите по ал. 1 и 2 се включват само 
данни, които имат непосредствено отношение 
към анализа на авиационното произшествие. 
Не се разпространява информация за:
1. лицата, отговорни за безопасното из­
пълнение на полета;
2. кореспонденцията между лицата, отго­
ворни за безопасната експлоатация на ВС;
3. медицински или други конфиденциални 
сведения за лицата, въвлечени в произшест­
вието или инцидента;
4. записи от полетните и наземните запис­
ващи устройства и копия от тях;
5. мнения или изявления, изказани при ана­
лизиране на информация, свързана с това, вкл. 
записи от полетните записващи устройства;
6. изявленията на лицата, получени от 
провеждащите разследването, в хода на раз­
следването.
(4) Не се публикуват доклади, части от 
тях и каквито и да са документи, получени в 
хода на разследването, провеждано от друга 
държава, без официалното є съгласие.